wannaphong/clean_thaiwikipedia huggingface dataset:
# เตแรซแห่งลีซีเยอ
นักบุญเตแรซแห่งลีซีเยอ  หรือนักบุญเทเรซาแห่งพระกุมารเยซูและพระพักตร์ศักดิ์สิทธิ์  เป็นนักพรตหญิงโรมันคาทอลิกคณะคาร์เมไลท์ไม่สวมรองเท้าชาวฝรั่งเศส ได้รับการแต่งตั้งเป็นนักปราชญ์แห่งคริสตจักรในปี ค.ศ. 1970

 ประวัติ 
นักบุญเทเรซาแห่งพระกุมารเยซูมีนามเดิมว่ามารี ฟร็องซวซ เตแรซ มาร์แต็ง เกิดเมื่อวันที่ 2 มกราคม ค.ศ. 1873 ที่เมืองอาล็องซง ประเทศฝรั่งเศส เป็นบุตรคนสุดท้องในบรรดาบุตรทั้ง 9 คนของหลุยส์ และเซลี มาร์แต็ง บิดามารดาของเตแรซมีศรัทธาต่อศาสนาอย่างมากและอยากเข้าคณะนักบวชคาทอลิก แม้จะไม่ได้เป็น แต่เมื่อมีแต่งงานมีบุตร ทั้งสองก็ปลูกฝังความศรัทธาในพระเป็นเจ้าต่อลูกทุก ๆ คน บุตรที่มีชีวิตอยู่มาจนโตทั้ง 5 คน ต่อมาได้ปฏิญาณตนเป็นนักพรตหญิงทั้งหมด ในวัยเด็ก เมื่อมารดาของเตแรซเสียชีวิตในปี ค.ศ. 1877 ทั้งครอบครัวก็ย้ายมาอยู่เมืองลีซีเยอนับแต่นั้นมา

เตแรซเข้าเรียนในอารามคณะเบเนดิกติน จนอายุได้ 15 ปีก็ตัดสินจะเข้าคณะคาร์เมไลท์ไม่สวมรองเท้าที่เมืองลีซีเยอ แต่ไม่ได้รับการยินยอมจากอธิการิณีอารามเพราะอายุเธอยังน้อยไป เมื่อหลุยส์พาบุตรสาวไปรวมงานฉลองครบรอบ 50 ปีที่สมเด็จพระสันตะปาปาลีโอที่ 13 ได้รับศีลบวชเป็นบาทหลวง ทั้งสองได้รับเลือกให้เข้าเฝ้า เตแรซจึงใช้โอกาสนี้ทูลขอพระอนุญาตเข้าอารามคณะคาร์เมไลท์ พระองค์ประทับใจในความมุ่งมั่นกล้าหาญของทั้งสอง แต่ให้ยอมรับการตัดสินใจของอธิการิณี ในที่สุดอธิการิณียินยอม เตแรซก็ได้เข้าคณะคาร์เมไลท์ที่อารามลีซีเยอ เมื่อวันที่ 9 เมษายน ค.ศ. 1888 ได้รับแฮบิตเมื่อวันที่ 10 มกราคม ค.ศ. 1889 และปฏิญาณตนเป็นนักบวชเมื่อวันที่ 8 กันยายน ค.ศ. 1890 มีฉายาว่านักบุญเทเรซาแห่งพระกุมารเยซูและพระพักตร์ศักดิ์สิทธิ์

ตลอดช่วงเวลาที่อยู่ในอาราม ภคินีเทเรซาใช้ชีวิตและรักษาวัตรปฏิบัติอย่างดี นบนอบเชื่อฟังอธิการิณี เติบโตในจิตวิญญาณ เต็มเปี่ยมด้วยพระหรรษทานและความศักดิ์สิทธิ์สิทธิ์ อุทิศตนต่อพระเป็นเจ้า

ภคินีเตแรซเริ่มป่วยตั้งแต่ปี ค.ศ. 1896 ด้วยวัณโรค แม้อาการจะทรุดหนักขึ้นเรื่อย ๆ แต่ยังพยายามรักษาวัตรปฏิบัติตามปกติ ภคินีโปลีนพี่สาวของท่านจึงขอให้ท่านเขียนอัตชีวประวัติ เพื่อถ่ายทอดเรื่องราวและชีวิตฝ่ายวิญญาณของท่านแก่คนอื่น ๆ 

ภคินีเทเรซาแห่งพระกุมารเยซูถึงแก่มรณกรรมเมื่อวันที่ 30 กันยายน ค.ศ. 1897 สิริอายุได้ 24 ปี

 เกียรติยศหลังมรณกรรม 
หลังภคินีเทเรซาแห่งพระกุมารเยซูถึงแก่มรณกรรม ภคินีเซลีนพี่สาวของท่านได้รวบรวมข้อเขียนของท่านตีพิมพ์เป็นหนังสือแล้วแจกจ่ายไปยังสถานที่ต่าง ๆ ปรากฏว่าได้รับกระแสตอบรับอย่างดี สร้างแรงบันดาลใจแก่บุคคลจำนวนมาก ทำให้ชื่อเสียงของท่านเริ่มแพร่หลายมากขึ้น

ภคินีเตแรซได้รับการประกาศเป็นบุญราศีโดยสมเด็จพระสันตะปาปาปิอุสที่ 11 เมื่อวันที่ 29 เมษายน ค.ศ. 1923  และได้รับการประกาศเป็นนักบุญเมื่อวันที่ 17 พฤษภาคม ค.ศ. 1925 ในสมณสมัยเดียวกัน และยังได้รับแต่งตั้งเป็นนักปราชญ์แห่งคริสตจักรเมื่อวันที่ 19 ตุลาคม ค.ศ. 1997 โดยสมเด็จพระสันตะปาปาจอห์น ปอลที่ 2
# ฐปณีย์ เอียดศรีไชย
ฐปณีย์ เอียดศรีไชย  เป็นผู้ประกาศข่าวภาคสนามและพิธีกร เธอมีชื่อเสียงจากรายการข่าว 3 มิติ ทางช่อง 3 เอชดี ปัจจุบันฐปณีย์ทำข่าวบนสื่อออนไลน์ “The Reporters TV” บนเพจเฟซบุ๊กและยูทูบ ตั้งแต่ปี พ.ศ. 2562  โดยนำเสนอเรื่องปัญหาอื่นของสังคมที่สื่อหลักๆไม่พูดถึงเธอเป็นผู้ทรงคุณวุฒิในคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาสรุปข่าวการประชุมคณะรัฐมนตรี 20 กุมภาพันธ์ 2567

 ประวัติ 
ฐปณีย์เกิดเมื่อวันพฤหัสบดีที่ 14 กรกฎาคม พ.ศ. 2520 เป็นคนอำเภอนาหม่อม จังหวัดสงขลา โดยพ่อแม่ของเธอได้แยกทางกัน เธอจบการศึกษาระดับมัธยมศึกษาจากโรงเรียนหาดใหญ่วิทยาลัย ระดับปริญญาตรี สาขารัฐประศาสนศาสตร์ จากคณะวิทยาการจัดการ มหาวิทยาลัยสงขลานครินทร์ เธอเริ่มงานข่าวที่สำนักข่าวไอเอ็นเอ็น เป็นนักข่าววิทยุสายเศรษฐกิจ และได้มาทำสายการเมือง จากนั้น ก็ย้ายมาทำที่ไอทีวี ก่อนเปลี่ยนแนวหันมาทำข่าวแนวสืบสวนสอบสวนในรายการ ถอดรหัส และ ห้องสืบสวนหมายเลข 9 มาทำข่าวภาคสนามในรายการ ข่าว 3 มิติ และเป็นหนึ่งในครอบครัวข่าวของทีมข่าวช่อง 3ฐปนีย์ เอียดศรีไชย" ขี่ฮอนด้าซีวิค เคยถูกเบนซ์ ชนท้ายอย่างจัง. มติชนออนไลน์.

 ผลงานที่ได้รับการกล่าวถึง 
ผลงานที่ถูกกล่าวขวัญถึง คือ ช่วงที่ได้ร่วมงานกับรายการ ข่าว 3 มิติ ในฐานะผู้ประกาศข่าวภาคสนาม ซึ่งฐปณีย์ลงทำข่าวในหลายพื้นที่เสี่ยงภัย 
 อุทกภัยในประเทศไทย พ.ศ. 2554 โดยฐปณีย์ใส่ชุดเอี๊ยมกันน้ำ ลงวัดระดับน้ำตามชุมชนต่างๆ ซึ่งหลายพื้นที่น้ำสูงถึงระดับอก
 กรณีความไม่สงบ ปัญหาชายแดนภาคใต้ พ.ศ. 2555–2556ข่าว 3 มิติรายงานข่าวเรื่อง "วิสามัญกลุ่มคนร้ายก่อเหตุวางระเบิดรถยนต์รองผู้ว่าราชการจังหวัดยะลา,กิจกรรมไทยพุทธและมุสลิม". เรียกข้อมูลวันที่ 26 เมษายน พ.ศ. 2556ฐปนีย์โต้สุกำพลหลังจวกสื่อเสนอข่าวใต้.  นสพ. โพสต์ทูเดย์ เรียกข้อมูลวันที่ 3 พฤษภาคม พ.ศ. 2556
 กรณีนำเสนอข่าวเกี่ยวกับประเด็นค้ามนุษย์ชาวโรฮีนจา พ.ศ. 2558 และให้สัมภาษณ์บีบีซีเกี่ยวกับประเด็นดังกล่าวโซเชียลกดดัน ฐปณีย์ เอียดศรีไชย กรณีเสนอข่าว “โรฮิงยา” มาม่ามากเกินไป.  chaoprayanews เรียกข้อมูลวันที่17 พฤษภาคม พ.ศ. 2558วิจารณ์แซ่ด "ฐปณีย์" กล่าวผ่านบีบีซี "โรฮีนจา" ต้องการเข้าฝั่งเพราะไม่รู้จะไปไหน.  โดย ASTVผู้จัดการออนไลน์ เรียกข้อมูลวันที่ 20 พฤษภาคม พ.ศ. 2558 ซึ่งต่อมารายงานข่าวชิ้นนี้ได้รับรางวัลจากองค์การนิรโทษกรรมสากล ประเทศไทยด้วย

ในบรรดาผลงานทั้งหมดนั้น ได้เกิดกรณีหนึ่งที่เป็นการเข้าใจผิดระหว่างที่ฐปณีย์ เอียดศรีไชย ทำข่าวการสวรรคตของพระบาทสมเด็จพระนโรดม สีหนุ และมีพระบรมฉายาลักษณ์ของพระองค์วางอยู่ที่พื้นใกล้ ๆ ทางสถานีวิทยุโทรทัศน์ไทยทีวีสีช่อง 3 และฐปณีย์ เอียดศรีไชย ได้นำพานพุ่มขอขมา ณ สถานทูตกัมพูชาประจำประเทศไทยโดยทันทีและยืนยันว่าเป็นมุมกล้องทำให้เข้าใจผิด เหตุการณ์ดังกล่าวไม่บานปลายแถลงการณ์ช่อง3 ขอพระราชทานอภัยโทษพระบรมวงศานุวงศ์-ชาวกัมพูชา แจง"ฐปนีย์"ไม่มีเจตนาลบหลู่.  มติชนออนไลน์. เรียกข้อมูล วันที่ 17 ตุลาคม พ.ศ. 2555.

 รางวัล 
 รางวัลโทรทัศน์ทองคำ สาขาผู้สื่อข่าวภาคสนามดีเด่น ปี 2553
 รางวัลเทพทอง ปี 2553 ของสมาคมนักวิทยุและโทรทัศน์แห่งประเทศไทยในพระบรมราชูปถัมภ์
 รางวัลสื่อมวลชนสตรีดีเด่น ปี 2553 ของสภาสตรีแห่งชาติในพระบรมราชินูปถัมภ์
 ‘เพชรสยาม’ ปี 2554 ของมหาวิทยาลัยราชภัฏจันทรเกษม สาขาสื่อมวลชนแห่งปี
 รางวัลสื่อมวลชนเพื่อสิทธิมนุษยชน ปี 2558 ขององค์การนิรโทษกรรมสากล ประเทศไทย 
 โฆษณา 
 โฆษณาหนัง Civil War วิบัติสมรภูมิเมืองเดือด (2024) ในปี พ.ศ. 2567
# เดอะเกรทอเมริกันแบช (2004)
เดอะเกรทอเมริกันแบช (2004) (The Great American Bash (2004)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 มิถุนายน ค.ศ. 2004 ณ สนามนอร์ฟอล์กสคูป ในเมืองนอร์ฟอล์ก, รัฐเวอร์จิเนีย สหรัฐอเมริกา ซึ่งเป็นรายการในลำดับรายการเดอะเกรทอเมริกันแบชครั้งที่ 15 และเป็นครั้งแรกที่จัดใน WWE โดยแสดงนักมวยปล้ำจากสแมคดาวน์ ในรายการนี้มีการแข่งขันปล้ำกัน 8 รายการด้วยกัน

ดูเพิ่ม
ดับเบิลยูดับเบิลยูอี เดอะแบช
รายชื่อรายการเพย์-เพอร์-วิวของดับเบิลยูดับเบิลยูอี
# ชวัลน์ จันทร์ทรัพย์
ชวัลน์ จันทร์ทรัพย์ ปัจจุบันเป็นผู้ประกาศข่าวทางทีเอ็นเอ็น ช่อง 16

 ประวัติ 
ชวัลน์ จันทร์ทรัพย์  เริ่มเข้าสู่วงการบันเทิงจากผู้จัดการส่วนตัวดาราโดยบังเอิญ และได้ชักชวนให้เขามาเริ่มงานนายแบบและถ่ายโฆษณา เจ้าตัวก็สนใจงานด้านนี้ จึงได้เริ่มเข้าสู่วงการบันเทิง โดยไม่ทิ้งธุรกิจส่วนตัว จากนั้น เขาก็เริ่มเป็นที่รู้จักมากขึ้น จากการได้รับตำแหน่ง The Best of 4 Men Intrend  Man of the Year 2009 ของ เดอะมอลล์ กรุ๊ป และได้เริ่มงานละครครั้งแรก ในเรื่อง หัวใจอุ่นรัก ทางช่อง 3 เมื่อปี พ.ศ. 2553 นอกจากนี้ยังมีงานพิธีกรรายการต่าง ๆ เช่น สีสันบันเทิงสด อีกด้วย ด้านประวัติการศึกษา เกม มีดีกรีเป็นถึงนักเรียนนอก โดยเรียนจบชั้นมัธยมศึกษา จาก Hamilton and Alexandra College ประเทศออสเตรเลีย จากนั้นจึงได้กลับมาเมืองไทย และศึกษาระดับปริญญาตรี ที่คณะนิติศาสตร์ มหาวิทยาลัยอัสสัมชัญ โดยได้เริ่มทำธุรกิจตั้งแต่เรียน ปี 2 เมื่อเรียนจบการศึกษา ก็ได้ศึกษาต่อระดับปริญญาโท ที่คณะนิติศาสตร์ ภาคอินเตอร์ มหาวิทยาลัยธรรมศาสตร์ และระดับปริญญาเอก ปรัชญญาดุษฎีบัณฑิต (สาขาวิชาการเมือง)Ph.D.Politics คณะรัฐศาสตร์ มหาวิทยาลัยรามคำแหง นอกจากที่ เกมเคยผ่านผลงานละคร แรงเงา ออกอากาศทุกวัน จันทร์-อังคาร เวลา 20.25 น. ทางช่อง 3 ที่ฮิตไปทั่วบ้านทั่วเมือง ยังรับหน้าที่เป็นพิธีกรรายการ ASEAN JOURNEY (สวัสดีอาเซียน) ทาง NBT 2HD ออกอากาศทุกวันอาทิตย์ 21.00 - 21.25 น. ต่อมา เกมได้เซ็นสัญญาเป็นนักแสดงสังกัดช่อง 7 เอชดี และประเดิมด้วยละคร เรื่อง หมอรัก...หมอเพลง เป็นเรื่องแรก จนกระทั่งเป็นผู้ประกาศข่าวของช่อง 7 เอชดี และ เนชั่นทีวี ปัจจุบันย้ายไปสังกัด ทีเอ็นเอ็น ช่อง 16

 การศึกษา 
 มัธยมศึกษา โรงเรียน Hamilton and Alexradra College ประเทศออสเตรเลีย
 ปริญญาตรี นิติศาสตร์บัณฑิต (เกียรตินิยมดี) มหาวิทยาลัยอัสสัมชัญ
 ปริญญาโท นิติศาสตร์มหาบัณฑิตกฎหมายธุรกิจระหว่างประเทศ มหาวิทยาลัยธรรมศาสตร์
 ปริญญาเอก ปรัชญาดุษฎีบัณฑิต (สาขาวิชาการเมือง) รัฐศาสตร์ มหาวิทยาลัยรามคำแหง

 ผลงาน 
 ผู้ประกาศข่าวรายการ TNN ข่าวเช้า คู่กับ รวิฌา ทังสุบุตร และ วรุณวรรณ วราสินธุ์ วันจันทร์ - วันเสาร์ เวลา 07:00 - 09:00 น. ทางทีเอ็นเอ็น ช่อง 16

 ผลงานข่าวในอดีต 
 ผู้ประกาศข่าวรายการ เช้านี้...ที่หมอชิต ทางช่อง 7 HD (5 กุมภาพันธ์ 2561 - 25 กุมภาพันธ์ 2563) https://www.banmuang.co.th/news/entertain/102080
 ผู้ประกาศข่าวรายการ เจาะประเด็นข่าวค่ำ ทางช่อง 7 HD (4 มิถุนายน 2561 -  กุมภาพันธ์ 2563)
 ผู้ประกาศข่าวรายการ เคาะข่าวสุดสัปดาห์ ทางช่อง 7 HD
 ผู้ประกาศข่าวรายการ ข่าวเด็ด 7 สี ทางช่อง 7 HD
 ผู้ประกาศข่าวรายการ คิดต่างฟังรอบด้าน ทางช่องเนชั่นทีวี
 ผู้ประกาศข่าวรายการ ข่าวข้นคนข่าว ทางช่องเนชั่นทีวี
 ผู้ประกาศข่าวรายการ เนชั่น ทันข่าวเที่ยง ทางช่องเนชั่นทีวี
 ผู้ประกาศข่าวรายการ TNN ข่าวเย็น ทางช่องทีเอ็นเอ็น 16

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 3
 ปี  เรื่อง  บทบาท พ.ศ. 2555  แรงเงา ณัฐดนัย (ดนัย) (รับเชิญ) พ.ศ. 2556  ทองเนื้อเก้า  คนขับรถ (สามีของลำยอง) (รับเชิญ)
 
 ละครโทรทัศน์ทั้งหมดด้านล่างนี้ออกอากาศทางช่อง 7
 ปี  เรื่อง  บทบาท พ.ศ. 2556  หมอรัก...หมอเพลง (ละครซิทคอม)  พรเทพ (รับเชิญ) ยมบาลเจ้าขา  เตชิต (รับเชิญ) คือหัตถาครองพิภพ  ศุกล พ.ศ. 2557  สะใภ้หัวแดง  กมลกัลย์ นิมิตภูวนาถ แหม่มจ๋า  นายแพทย์ศิระ หัวใจเถื่อน  วาริน รัตนพงษ์ ลูกผู้ชายพันธุ์ดี  ซัน

 แหล่งข้อมูลอื่น 

 http://news.ch7.com/newscaster/211619 
 https://www.facebook.com/Chawannan เฟซบุ๊กส่วนตัว
# สมุทร มงคลกิติ
สมุทร มงคลกิติ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลชวน หลีกภัย (ชวน 1) อดีตสมาชิกสภาผู้แทนราษฎรกรุงเทพมหานคร 4 สมัย และอดีตรองหัวหน้าพรรคพลังธรรม

 ประวัติ 
สมุทร มงคลกิติ เกิดเมื่อวันที่ 3 พฤษภาคม พ.ศ. 2474 สำเร็จการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ และปริญญาโท สาขากีฏวิทยา จากประเทศสหรัฐอเมริกา

สมุทร มงคลกิติ ถึงแก่กรรมเมื่อวันที่ 1 มกราคม พ.ศ. 2552 และมีพิธีพระราชทานเพลิงศพในวันที่ 15 พฤษภาคม พ.ศ. 2552ไทยรัฐ 15 พฤษภาคม 2552

 การทำงาน 
สมุทร มงคลกิติ เป็นผู้ก่อตั้งบริษัท เวิลด์ แพลนท์ เซ็นเตอร์ จำกัด เมื่อปี พ.ศ. 2529http://www.worldplantcenter.co.th/about-us.aspx และมีผลงานวิจัยด้านการเกษตรหลายผลงาน อาทิ การศึกษาปัจจัยที่มีผลต่อจำนวนประชากรของตั๊กแตนโลคัสต้ากองควบคุมพืชและสัสดุการเกษตร กองกีฏและสัตววิทยา กรมวิชาการเกษตร กระทรวงเกษตรและสหกรณ์. 	รายงานผลการค้นคว้าวิจัย ปี 2524. กรุงเทพฯ : กรมฯ, 2524

สมุทร มงคลกิติ ได้รับเลือกตั้งเป็นสมาชิกสภาผู้แทนราษฎรกรุงเทพมหานครครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม และได้รับเลือกตั้งต่อเนื่องอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาสอบตก

สมุทร มงคลกิติ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลนายชวน หลีกภัย (ชวน 1) เมื่อเดือนตุลาคม พ.ศ. 2537พระบรมราชโองการ ประกาศ ให้รัฐมนตรีพ้นจากความเป็นรัฐมนตรี และแต่งตั้งรัฐมนตรี แทนนายถวิล จันทร์ประสงค์ ที่ขอลาออกจากตำแหน่ง

เมื่อปี พ.ศ. 2549 ดร.สมุทร เป็นหนึ่งในผู้สมัครเข้ารับการสรรหาเป็นอธิการบดีมหาวิทยาลัยเกษตรศาสตร์ความขัดแย้งในมหาวิทยาลัย !? แต่ไม่ได้รับเลือก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑๘, ๓ ธันวาคม ๒๕๓๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๘ ตอนที่ ๑๐๒ ง ฉบับพิเศษ หน้า ๑๘๐, ๒๕ มิถุนายน ๒๕๒๔
# วิชิต สุรพงษ์ชัย
วิชิต สุรพงษ์ชัย เป็นที่ปรึกษาสำนักงานพระคลังข้างที่http://www.ratchakitcha.soc.go.th/DATA/PDF/2562/E/004/T_0001.PDF อดีตรัฐมนตรีว่าการกระทรวงคมนาคม ในรัฐบาลนายชวน หลีกภัย และอดีตประธานกรรมการบริหารธนาคารรัตนสิน ธนาคารกรุงเทพ ธนาคารไทยพาณิชย์

 ประวัติ 
วิชิต สุรพงษ์ชัย หรือ ดร.วิชิต สุรพงษ์ชัย เกิดวันที่ 12 มกราคม พ.ศ. 2488 สำเร็จการศึกษาชั้นมัธยมศึกษา จากโรงเรียนอัสสัมชัญ ปริญญาตรีวิศวกรรมศาสตร์ สาขาวิศวกรรมเครื่องกล จากจุฬาลงกรณ์มหาวิทยาลัย ปริญญาโทสาขาบริหารธุรกิจ ที่มหาวิทยาลัยแคลิฟอร์เนีย ลอสแอนเจลิส และปริญญาดุษฎีบัณฑิต (Ph.D.) ด้านบริหารธุรกิจจากมหาวิทยาลัยแห่งเดียวกัน

 การทำงาน 
ดร.วิชิต สุรพงษ์ชัย เริ่มทำงานเป็นพนักงานฝ่ายวิเคราะห์สินเชื่อ บรรษัทเงินทุนอุตสาหกรรมแห่งประเทศไทย (IFCT) และเป็นอาจารย์พิเศษที่มหาวิทยาลัยธรรมศาสตร์ ต่อมาย้ายมาอยู่ธนาคารกรุงเทพในปี พ.ศ. 2520 

ในปี พ.ศ. 2535 ดร.วิชิต ได้รับตำแหน่งกรรมการผู้จัดการใหญ่ของธนาคารกรุงเทพ ในปี 2537 ดร.วิชิต ลาออกจากธนาคารกรุงเทพ โดยให้เหตุผลว่าจะไปรักษาสุขภาพ แต่เพียงไม่ถึงปีของการลาออก เขาได้รับตำแหน่งรัฐมนตรีว่าการกระทรวงคมนาคม ในรัฐบาลนายชวน หลีกภัยพระบรมราชโองการ ประกาศ ให้รัฐมนตรีพ้นจากความเป็นรัฐมนตรี และแต่งตั้งรัฐมนตรี

หลังจากหมดภาระหน้าที่ทางการเมือง เขาได้กลับเข้าสู่วงการธนาคารอีกครั้ง โดยรับตำแหน่งประธานกรรมการ ธนาคารรัตนสิน จำกัด (มหาชน) เมื่อปี พ.ศ. 2541 ต่อมาหลังมีการขายกิจการให้กับสิงคโปร์แล้ว เขาได้เข้ารับหน้าที่ประธานกรรมการบริหารธนาคารไทยพาณิชย์

ดร.วิชิต เริ่มมีบทบาททางการเมืองอีกครั้งเมื่อมีการกล่าวถึงว่าจะเข้ามารับตำแหน่งรัฐมนตรีว่าการกระทรวงการคลัง ในรัฐบาลนางสาวยิ่งลักษณ์ ชินวัตรจับตารมต.คนนอก ดร.วิชิต สุรพงษ์ชัย - เพรียวพันธ์ ดามาพงศ์ ชื่อโผล่ครม."ปู1" แต่ในที่สุดเขาก็ไม่ได้ตอบรับเข้าร่วมรัฐบาล

 เครื่องราชอิสริยาภรณ์
# กระแสวน
thumb|กระแสวนของรูระบายน้ำของอ่างล้างมือ (plughole vortex)

ในพลศาสตร์ของไหล กระแสวน  เป็นพื้นที่ภายในของไหลที่ไหลโดยการเคลื่อนที่ด้วยการหมุนรอบแกนสมมติในแนวเส้นตรงหรือเส้นโค้ง รูปแบบของการเคลื่อนที่นั้นเรียกว่า การไหลวน (vortical flow) (พหูพจน์เดิมและที่พบมากที่สุดของคำว่า "กระแสวน" ในภาษาอังกฤษคือ vorticesThe Oxford English Dictionary แม้ว่าคำว่า vortexes มักจะถูกใช้บ่อยก็ตาม)The Merriam Webster Collegiate Dictionary

กระแสวนอยู่ในรูปแบบของของไหลที่ถูกกวนเข้าด้วยกันรวมทั้งของเหลว ก๊าซ และพลาสมา บางตัวอย่างส่วนใหญ่จะเป็นวงแหวนควัน (smoke ring), แอ่งน้ำวน (whirlpool) มักจะเห็นได้บ่อย ๆ จากร่องรอยทางผ่าน (wake) ของเรือและใบพาย, และลมบริเวณพื้นที่โดยรอบพายุทอร์นาโด, เฮอริเคน และพายุฝุ่น (dust devil) กระแสลมวนในรูปแบบของร่องรอยทางผ่านของเครื่องบินและการมีคุณลักษณะที่โดดเด่นของชั้นบรรยากาศของดาวพฤหัสบดี เป็นต้น

กระแสวนเป็นองค์ประกอบที่สำคัญของการไหลแบบปั่นป่วน (turbulent flow) ในกรณีที่ไม่มีแรงภายนอก ความฝืดหนืด (viscous friction) ภายในของไหลมีแนวโน้มที่จะจัดระเบียบการไหลเข้าในกลุ่มที่เรียกว่า กระแสวนที่ ไหลโดยไม่หมุน (vortices irrotational) 
การไหลโดยไม่หมุน (Irrotational flow) คือ ในบริเวณโดยรอบจุดหนึ่ง ๆ ในของไหล จะไม่มีอนุภาคของของไหลเคลื่อนที่ด้วยอัตราเร็วเชิงมุมรอบจุดนั้น ๆ เลยพลศาสตร์ของไหล, ฟิสิกส์ราชมงคล, http://www.rmutphysics.com/charud/oldnews/0/286/15/9/Fluid/fluiddynamic.htm  ภายในกระแสวนนั้น ความเร็วของเหลวเป็นสิ่งที่สำคัญที่สุดถัดไปจากแกนจินตภาพหรือแกนสมมุติ และจะลดลงเป็นสัดส่วนผกผันกับระยะทางจากแกน การหมุนวน (vorticity) (ขดความเร็วของของเหลว) มีค่าสูงมากในอาณาบริเวณหลักโดยรอบแกน และเกือบจะเป็นศูนย์ในส่วนที่เหลือของกระแสวน ในขณะที่ความดันลดลงอย่างรวดเร็วเมื่อเข้าไปใกล้เป็นระยะทางหนึ่งในบริเวณนั้น

กระแสวนที่เกิดขึ้นครั้งหนึ่ง สามารถเคลื่อนย้าย ยืดตัว บิดเป็นเกลียว และมีปฏิสัมพันธ์กันในรูปแบบที่ซับซ้อน การเคลื่อนที่ของกระแสวนจะนำพาซึ่งโมเมนตัมเชิงมุมและเชิงเส้น พลังงาน และมวลมาด้วย ในกระแสวนนิ่ง เส้นกระแส (streamlines) และเส้นทางผ่าน (pathlines) จะถูกปิด

 คุณสมบัติ 

เมฆคอนเทรล (contrail)http://www.gotoknow.org/posts/440674 ที่มีความไม่เสถียรแบบคราว (Crow Instability) แสดงให้เห็นถึงกระแสของการไหลวน|300px|thumb

รูปแบบการหมุนวน

การหมุนวนในกระแสวนขึ้นอยู่กับว่าอัตราเร็ว v ของอนุภาคแตกต่างกันไปเป็นระยะ R จากแกนเท่าใด

 ถ้าของไหลหมุนเหมือนกับเป็นวัตถุแข็งเกร็ง  (rigid body) นั่นคือถ้า v เพิ่มขึ้นตามสัดส่วนเดียวกับ r ลูกบอลกลมเล็ก ๆ ที่สมมติเปรียบเทียบให้ดำเนินการโดยการไหลของของไหลนี้ก็จะหมุนวนรอบจุดศูนย์กลางราวกับว่ามันเป็นส่วนหนึ่งของวัตถุที่แข็งเกร็งนั้น

      ไฟล์:Rotational vortex.gif
  
      Rotational (rigid-body) vortex
  
      
  

ถ้าอัตราเร็ว v ของอนุภาคแปรผกผันกับระยะทาง r แล้วลูกบอลกลมทดสอบในจินตนาการนี้จะไม่หมุนไปมากเกินกว่าตัวของมันเอง มันจะรักษาแนวทิศทางการวางตัวให้อยู่ในลักษณะแบบเดียวกันในขณะที่กำลังเคลื่อนที่เป็นวงกลมไปรอบ ๆ เส้นกระแสวน

ดูเพิ่ม
# สมบัติ รอดโพธิ์ทอง
พลตรี สมบัติ รอดโพธิ์ทอง เป็นอดีตแกนนำกบฏยังเติร์ก“สาวใช้พม่า” ทำแสบ ฉกทรัพย์หลายล้าน บ้านอดีตเมีย “พล.ต.สมบัติ” เมื่อปี พ.ศ. 2524 และเป็นอดีตสมาชิกสภาผู้แทนราษฎรกรุงเทพมหานคร 1 สมัย สังกัดพรรคพลังธรรม ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จากนั้นเมื่อพรรคพลังธรรม ได้เข้าร่วมจัดตั้งรัฐบาลกับพรรคประชาธิปัตย์ ในเดือนกันยายน พ.ศ. 2535 เขาได้รับตำแหน่งรัฐมนตรีช่วยว่าการกระทรวงกลาโหม ในรัฐบาลนายชวน หลีกภัย (ชวน 1)พระบรมราชโองการ ประกาศ แต่งตั้งรัฐมนตรี (จำนวน ๔๘ ราย) ซึ่งมีพลเอกวิจิตร สุขมาก เป็นรัฐมนตรีว่าการกระทรวงกลาโหม ต่อมาเขาได้ลาออกจากตำแหน่งเมื่อวันที่ 12 ตุลาคม พ.ศ. 2537 โดยมีพลเรือโทโรช วิภัติภูมิประเทศ มาดำรงตำแหน่งแทน

สมบัติ รอดโพธิ์ทอง เคยมีนายทหารติดตามคนหนึ่งที่มีชื่อเสียงคือ พลตรีขัตติยะ สวัสดิผลประวัติส่วนตัว พล.ต.ขัตติยะ สวัสดิผล

พลตรี สมบัติ รอดโพธิ์ทอง ถึงแก่กรรมเมื่อวันที่ 23 พฤษภาคม พ.ศ. 2560 ได้รับพระราชทานเพลิงศพเมื่อวันที่ 30 พฤษภาคม พ.ศ. 2560 ณ ฌาปนสถานกองทัพบก วัดโสมนัสราชวรวิหาร แขวงวัดโสมนัส เขตป้อมปราบศัตรูพ่าย กรุงเทพมหานคร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๕, ๓ ธันวาคม ๒๕๓๗
ราชกิจจานุเบกษา, 	ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑๐, ๓ ธันวาคม ๒๕๓๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๐ ตอนที่ ๓๓ ง ฉบับพิเศษ หน้า ๓, ๒ เมษายน ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๗ ตอนที่ ๖๔ ง หน้า ๒๑๕๗, ๑๔ กรกฎาคม ๒๕๑๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๙ ตอนที่ ๗๖ ง ฉบับพิเศษ หน้า ๑๑, ๑๐ มิถุนายน ๒๕๓๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๒ ตอนที่ ๘ ง ฉบับพิเศษ หน้า ๖, ๑๕ มกราคม ๒๕๑๘
# มินิกัน
เอ็ม134 มินิกัน (: M134 Minigun) เป็นปืนที่ทำงานด้วยระบบไฮดรอลิก มีหกลำกล้อง ระบายความร้อนด้วยอากาศ และยิงด้วยระบบแบบปืนกลแกทลิ่งในอัตราการยิงที่สูงอย่างมาก มันเป็นปืนใหญ่หลักที่ใช้กับอากาศยานทางทหารของสหรัฐอเมริกามากว่าห้าทศวรรษ เอ็ม134 เดิมที่ถูกสร้างขึ้นโดยเจเนรัล อิเลคทริคและต่อมาก็เป็นเจเนรัล ไดนามิกส์M134 Minigun, 7.62 NATO Calibre Aircraft Machine Gun, FAS.org.
ในประเทศไทย กองทัพอากาศไทยรับเข้าประจำการครั้งแรกเมื่อ พ.ศ. 2531
# วงศ์ปรง
วงศ์ปรง มีเพียงสกุลเดียวในวงศ์ คือ Cycas มีประมาณ 95 ชนิด มีถิ่นกำเนิดในโลกเก่า พบมากแถบเส้นศูนย์สูตร พืชในสกุลนี้ดอกแยกเพศอยู่ต่างต้น แกนลำต้นเป็นทรงกระบอกที่ล้อมรอบด้วยฐานก้านใบ ใบออกเป็นกระจุกบนปลายยอด ใบประกอบส่วนมากเป็นแบบขนนกชั้นเดียว ใบสร้างอับเมกะสปอร์ไม่เรียงตัวเป็นก้อน เจริญเติบโตช้า

บ่อยครั้ง ที่ปรงได้รับการพิจารณาว่าเป็นซากดึกดำบรรพ์มีชีวิต มีการพบซากดึกดำบรรพ์ของพืชสกุล Cycas ของมหายุคซีโนโซอิก แม้ว่าจะมีการพบซากดึกดำบรรพ์ของพืชที่คล้ายพืชในสกุล Cycas ที่สืบย้อนไปได้ถึงมหายุคมีโซโซอิก

สปีชีส์
Cycas aculeata
Cycas angulata
Cycas annaikalensis
Cycas apoa
Cycas arenicola
Cycas armstrongii
Cycas arnhemica
Cycas badensis
Cycas balansae
Cycas basaltica
Cycas beddomei
Cycas bifida
Cycas bougainvilleana
Cycas brachycantha
Cycas brunnea
Cycas cairnsiana
Cycas calcicola
Cycas campestris
Cycas candida
Cycas canalis
Cycas chamaoensis
Cycas changjiangensis
Cycas chevalieri
Cycas circinalis
Cycas clivicola
Cycas collina
Cycas condaoensis
Cycas conferta
Cycas couttsiana
Cycas curranii
Cycas debaoensis
Cycas desolata
Cycas diannanensis Cycas dolichophylla
Cycas edentata
Cycas elephantipes
Cycas elongata
Cycas falcata
Cycas fairylakea
Cycas ferruginea
Cycas fugax
Cycas furfuracea
Cycas guizhouensis
Cycas hainanensis
Cycas hoabinhensis
Cycas hongheensis
Cycas inermis
Cycas javana
Cycas lanepoolei
Cycas lindstromii
Cycas litoralis
Cycas maconochiei
Cycas macrocarpa
Cycas media
Cycas megacarpa
Cycas micholitzii
Cycas micronesica
Cycas multipinnata
Cycas nathorstii
Cycas nongnoochiae
Cycas ophiolitica
Cycas orientis
Cycas pachypoda
Cycas panzhihuaensis
Cycas papuana
  Cycas pectinata
Cycas petraea
Cycas platyphylla
Cycas pranburiensis
Cycas pruinosa
Cycas revoluta
Cycas riuminiana
Cycas rumphii Miq.
Cycas schumanniana
Cycas scratchleyana
Cycas seemannii A.Braun
Cycas segmentifida
Cycas semota
Cycas sexseminifera
Cycas siamensis
Cycas silvestris
Cycas simplicipinna
Cycas spherica
Cycas szechuanensis
Cycas taitungensis
Cycas taiwaniana
Cycas tanqingii
Cycas tansachana
Cycas thouarsii
Cycas tropophylla
Cycas tuckeri
Cycas wadei
Cycas xipholepis
Cycas yorkiana
Cycas yunnanensis
Cycas zambalensis
Cycas zeylanica
# วิเชียร วัฒนคุณ
ศาสตราจารย์พิเศษ วิเชียร วัฒนคุณ (9 สิงหาคม พ.ศ. 2473 – 22 มีนาคม พ.ศ. 2557)เป็นนักการทูตชาวไทย อดีตรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน 2 สมัยราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) และอดีตรัฐมนตรีช่วยว่าการกระทรวงการต่างประเทศ (อานันท์ 1) เคยดำรงตำแหน่งเอกอัครราชทูตไทยประจำกรุงปารีส และเป็นบุคคลที่เสนอชื่อนายปรีดี พนมยงค์ เป็นบุคคลสำคัญของโลกต่อยูเนสโกดร.วิเชียร วัฒนคุณ ผู้ยืนยันเสนอชื่อท่านปรีดีต่อยูเนสโก

ศาสตราจารย์พิเศษ วิเชียร วัฒนคุณ หรือ ศาสตราจารย์พิเศษ ดร.วิเชียร วัฒนคุณ จบการศึกษาจากโรงเรียนวชิราวุธวิทยาลัย และปริญญาตรีธรรมศาสตรบัณฑิต จากมหาวิทยาลัยธรรมศาสตร์ เป็นศาสตราจารย์พิเศษ สาขาวิชานิติศาสตร์ มหาวิทยาลัยธรรมศาสตร์ศาสตราจารย์พิเศษ

วิเชียร วัฒนคุณ สมรสกับ เรณู วัฒนคุณ บุตรีของพลเรือโท ศรี ดาวราย และหม่อมราชวงศ์อบลออ ดาวราย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๑, ๓ ธันวาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๙ ง ฉบับพิเศษ หน้า ๔๒, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๓ ตอนที่ ๒๔ ง ฉบับพิเศษ หน้า ๑๔๒๓, ๗ กุมภาพันธ์ ๒๕๑๙
# ยูเลียสกี กูร์เรียล
ยูเลียสกี กูร์เรียล (9 มิถุนายน ค.ศ. 1984 –) เป็นนักกีฬาเบสบอลชาวคิวบา ผู้เป็นสมาชิกทีมเบสบอลทีมชาติคิวบาและซังตีสปีรีตุสในคิวบันเนชันแนลซีรีส์ โดยกูร์เรียลทำหน้าที่เป็นเบสแมนที่สามเป็นหลัก แม้ว่าเขาจะยังเล่นในตำแหน่งอื่น ๆ ดังเช่นชอร์ทสต็อปหรือเบสที่สองก็ตาม ทั้งนี้ เขาเป็นบุตรชายของอดีตนักเบสบอลชาวคิวบาชื่อโลอูร์เดส กูร์เรียล และปัจจุบันยูเลียสกีได้รับการยกย่องว่าเป็นผู้เล่นที่ดีที่สุดในประเทศคิวบา รวมถึงในเวิลด์เบสบอลคลาสสิก ใน ค.ศ. 2006, โครงการแมวมองเมเจอร์ลีกเบสบอล ซึ่งกูร์เรียลจะได้รับเลือกเข้าแข่งขันในรอบแรกหากเขามีคุณสมบัติที่เหมาะสมตามเกณฑ์

 ผลงานในระดับนานาชาติ 
กูร์เรียลได้มีส่วนช่วยให้ทีมชาติได้รับรางวัลเหรียญทองในโอลิมปิกฤดูร้อน 2004 รวมถึงการแข่งขันชิงชนะเลิศเบสบอลเวิลด์คัพใน ค.ศ. 2003 และ 2005 ในช่วงการแข่งขันเวิลด์คัพ 2005 เขาได้ขึ้นวิ่งนำผู้ตีเบสบอลจากการทำโฮมรันทั้งหมดแปดครั้ง

เขาเล่นในเบสที่สองให้แก่ทีมชาติคิวบาในการแข่งขันเวิลด์เบสบอลคลาสสิกครั้งสถาปนา ณ ปี ค.ศ. 2006 โดยทีมของเขาเป็นฝ่ายแพ้ในรอบชิงชนะเลิศให้แก่ทีมชาติญี่ปุ่น เขามีค่าเฉลี่ยการตีอยู่ที่ .273 ในการแข่งขัน พร้อมกับอัตราร้อยละบนเบสที่ .342 และอัตราร้อยละของพลังตีอยู่ที่ .515 และโดยบังเอิญต่อมาในรอบชิงชนะเลิศของการแข่งขันโอลิมปิกฤดูร้อน 2008 ทีมของเขาก็เป็นฝ่ายแพ้ในรอบชิงชนะเลิศอีกครั้งให้แก่ทีมชาติเกาหลีใต้

เขาเล่นให้แก่ทีมชาติคิวบาอีกครั้งในเวิลด์เบสบอลคลาสสิก ค.ศ. 2009 โดยคราวนี้เขาเล่นในตำแหน่งเบสที่สาม และทำค่าเฉลี่ยการตีอยู่ที่ .333 ในการแข่งขันด้วย 2 โฮมรันและ 6 อาร์บีไอ

 ผลงานในระดับประเทศ 
กูร์เรียลมีฤดูกาลที่สร้างผลงานได้ดีในคิวบันเนชันแนลซีรีส์ 2004–05 ในการเป็นผู้นำลีกด้วยผลงานการทำฮิตกับรัน อย่างไรก็ตาม เขาได้เป็นผู้สร้างผลงานอย่างแท้จริงในฤดูกาล 2005–06 โดยเป็นผู้นำของกลุ่มด้วยการทำอาร์บีไอ, รันและทริปเปิล การทำโฮมรัน 27 ครั้งของเขา ซึ่งยังเป็นผู้นำในลีก ด้วยการทำสถิติวันชอร์ท 28 ครั้ง ค่าเฉลี่ยการตีของกูร์เรียลอยู่ที่ .327 และอัตราร้อยละของพลังตีอยู่ที่ .676

 ข่าวการแปรพักตร์ 
วันที่ 28 กรกฎาคม ค.ศ. 2006 เว็บไซต์อีเอสพีเอ็น.คอม ได้รายงานว่ากูร์เรียลกับผู้เล่นทีมชาติอีกคนที่มีชื่อว่าเอดัวร์โด ปาเรต ได้แปรพักตร์จากคิวบาไปสู่โคลอมเบียแทน ซึ่งกูร์เรียลได้พิสูจน์ว่าข้อกล่าวหานี้ไม่เป็นความจริงเมื่อวันที่ 1 สิงหาคม ค.ศ. 2006 โดยได้กล่าวว่าเขาได้กลับไปที่บ้านของเขาที่ประเทศคิวบาในทันทีหลังจากมีบทสรุปของการแข่งขันด้วยการลงเล่นให้แก่ทีมชาติคิวบา